Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 1 Pv 93/12/2202	Galanta, 22.6.2012
EEČ : 2-17-144-2012

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 3 písmeno a, odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Galanta
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenou:
1.	XXXXX
	dátum narodenia: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 250,00 € 
b.	Peňažná suma určená na všeobecne prospešné účely: 125,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ Sládkovičovo pod spisovou značkou XXXXX
obvinený XXXXX vyhlásil, že spáchal skutok spočívajúci na tom skutkovom základe, že  dňa 5.2.2012 v čase o 03.45 h. v obci XXXXX pri kultúrnom dome odcudzil neuzamknuté a naštartované osobné motorové vozidlo zn. Škoda Fábia, šedá metalíza, svetlá, ev. č.: XXXXX VIN:XXXXX, v ktorom sa nachádzali kľúče od rodinného domu č. 687 a diaľkový ovládač garážovej brány, čím pre poškodenú XXXXX XXXXX, bytom XXXXX XXXXX bola spôsobená škoda vo výške 4 570,52 Eur podľa odborného vyjadrenia a vyčíslenia škody.

Odôvodnenie: 
Uznesením povereného príslušníka Obvodného oddelenia Policajného zboru Sládkovičovo sp. zn. XXXXX zo dňa 5.2.2012 bolo podľa § 206 ods. 1 Tr. por. vznesené obvinenie XXXXX pre prečin krádeže podľa § 212 ods. 1, ods. 3 písm. a)  Trestného zákona na tom skutkovom základe tak, ako je to uvedené vo výrokovej časti tohto uznesenia.

	Preskúmaním príslušného spisového materiálu som zistil, že v predmetnej veci sa koná o trestnom čine, na ktorý zákon ustanovuje trest odňatia slobody, ktorého horná hranica neprevyšuje hranicu 5 rokov, stanovenú v ustanovení § 220  odsek 1  Trestného poriadku.

	 Podľa § 212 ods. 1, ods. 3 písm. a)  Trestného zákona prečinu krádeže sa dopustí ten, kto si prisvojí cudziu vec tým, že sa jej zmocní a spôsobí ním väčšiu škodu.   

Ďalšou podmienkou na rozhodnutie o schválení zmieru je aktivita obvineného smerujúca k náhrade škody spôsobenej prečinom, pričom ustanovenie § 220 ods. 1 písm. b) Trestného poriadku vymedzuje tri možnosti, ktorými môže obvinený riešiť otázku náhrady škody, ktoré sú uvedené alternatívne, žiadna z nich sa neuprednostňuje. Odcudzené motorové vozidlo bolo poškodenej XXXXX XXXXX vrátené dňa 8.2.2012, obvinený XXXXX dňa 18.2.2012 uhradil poškodenej škodu vo výške 70,52 Eur, ktorá poškodenej vznikla v súvislosti s nevrátením diaľkového ovládača.  

Obvinený nemá záznam v registri trestov, v evidencii priestupkov má 1 záznam (v roku 2010 bol Mestskou políciou napomenutý za priestupok proti bezpečnosti a plynulosti cestnej premávky), z miesta bydliska je kladne hodnotený.   

Obvinený a poškodená so schválením zmieru vyslovili súhlas a zároveň uviedli, že zmier uzavreli dobrovoľne. Obvinený slobodne, vážne, zrozumiteľne a určito vyhlásil, že spáchal skutok, za ktorý je stíhaný.  Dňa 7.6.2012 zložil na účet Krajskej prokuratúry v Trnave peňažnú sumu vo výške 250 Eur, z toho 50% sumy vo výške 125 Eur je určených na všeobecne prospešné účely, a to pre rozpočtovú organizáciu s názvom Základná škola s materskou školou XXXXX - XXXXX 

	Obvinený a poškodená s týmto spôsobom vybavenia veci vyslovili súhlas.

	Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného, na jeho osobné a majetkové pomery som dospel k záveru, že takýto spôsob rozhodnutia je dostačujúci.

	Z uvedeného dôvodu som rozhodol tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Michal Oravec
prokurátor